S-4444/2022

Mál þetta, sem dómtekið var 19. maí sl., er höfðað með ákæru, útgefinni af lögreglustjóranum á höfuðborgarsvæðinu 4. október 2022, á hendur B-kk-þgf M-kk-þgf Ó-kk-þgf, kt. [...], [...], Reykjavík, fyrir eftirtalin umferðar- og fíkniefnalagabrot með því að hafa:

1. Sunnudaginn 20. ágúst 2020 flutt ólöglega hingað til lands sem farþegi með flugi nr. [...] frá [...] á Spáni 76 stykki af ávana- og fíknilyfinu Diazepan Prodes 10 mg (virkt efni: Díazepam), án þess að ákærði hefði lyfseðil fyrir töflunum.

Telst brot þetta varða við 2. gr., 1., sbr. 2. og 4. mgr. 3. gr., sbr. 5. og 6. gr. laga nr. 65/1974 og 2., 3. og 6. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Miðvikudaginn 10. nóvember 2021 ekið bifreiðinni [...] sviptur ökurétti um Kringlumýrarbraut á vegarkafla til móts við Álftamýri í Reykjavík, þar sem lögreglan stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Föstudaginn 12. nóvember 2021 ekið bifreiðinni [...]sviptur ökurétti og með 72 km hraða á klukkustund um Sæbraut, yfir gatnamót Langholtsvegar, þar sem leyfður hámarkshraði var 60 km á klukkustund, en aksturinn var myndaður með eftirlitsbúnaði lögreglu.

Telst þetta varða við 2. mgr., sbr. 4. mgr. 37. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Fimmtudaginn 18. nóvember 2021 ekið bifreiðinni [...] sviptur ökurétti og með 86 km hraða á klukkustund suður Reykjanesbraut, á vegarkafla á móts við Smáralind, þar sem leyfður hámarkshraði var 80 km á klukkustund, en aksturinn var myndaður með eftirlitsbúnaði lögreglu.

Telst þetta varða við 2. mgr., sbr. 4. mgr. 37. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Laugardaginn 27. nóvember 2021 ekið bifreiðinni [...] sviptur ökurétti norður Snorrabraut í Reykjavík, þar sem lögreglan stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

6. Fimmtudaginn 9. desember 2021 ekið bifreiðinni [...] sviptur ökurétti um Bergþórugötu í Reykjavík og á bifreiðina [...] sem var kyrrstæð í bifreiðastæði við Bergþórugötu [...] og ekki sinnt skyldum sínum við umferðaróhappið heldur ekið á brott frá vettvangi, en lögregla hafði afskipti af ákærða við Héðinsgötu.

Telst háttsemi þessi varða við d- og e-lið 1. mgr. 14. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.

Við fyrirtöku málsins 25. apríl sl. lýsti sækjandi því að ákæruvaldið félli frá 1. ákærulið og 6. ákærulið að öðru leyti en því að ákærði hefði ekið sviptur ökurétti.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín eftir framangreinda breytingu á ákærunni. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 3. október 2022, á ákærði sakaferil sem nær aftur til ársins 2004. Það sem kemur til skoðunar í þessu máli er að ákærða hefur fimm sinnum áður verið gerð refsing fyrir akstur sviptur ökuréttindum, nú síðast með dómi Héraðsdóms Reykjavíkur [...] 2018 þar sem ákærði var dæmdur í 12 mánaða fangelsi, meðal annars fyrir akstur sviptur ökuréttindum. Þá var ákærði sviptur ökurétti ævilangt frá [...] 2018. Fyrir liggur að ákærði fékk reynslulausn 25. nóvember 2019 af eftirstöðvum refsingar, 480 dögum, sbr. fyrrgreindan dóm frá árinu 2018 sem þá var til fullnustu, og var reynslutími ákveðinn 2 ár.

Við ákvörðun refsingar verður við það miðað að ákærði hafi nú í sjötta sinn gerst sekur um akstur sviptur ökurétti innan ítrekunartíma 3. mgr. 71. gr. almennra hegningarlaga nr. 19/1940. Þá liggur fyrir að ákærði hefur með þeim brotum sem hann er nú sakfelldur fyrir rofið skilorð framangreindrar reynslulausnar og fer um ákvörðun refsingar samkvæmt 1. mgr. 82. gr. laga nr. 15/2016 um fullnustu refsinga, sbr. 60. gr. almennra hegningarlaga nr. 19/1940. Verða því fyrrgreindar eftirstöðvar dæmdar upp og refsing ákveðin í einu lagi. Þá verður jafnframt litið til þess að brot ákærða í ákæruliðum 1 - 5 eru hegningarauki við dóm Héraðsdóms Reykjavíkur frá [...]2011. Með hliðsjón af framangreindu, sakarefni þessa máls, dómvenju og 77. og 78. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 34 mánuði.

Ákærði greiði málsvarnarþóknun skipaðs verjanda síns, G-kk-ef J-kk-ef E-kk-ef lögmanns, 241.056 krónur, að meðtöldum virðisaukaskatti. Þar sem fallið hefur verið frá 1. lið ákærunnar leiddi ekki annan kostnað af málinu.

Af hálfu ákæruvaldsins flutti málið A-kvk-nf Ý-kvk-nf S-kvk-nf saksóknarfulltrúi vegna B-kk-ef S-kk-ef S-kk-ef saksóknar fulltrúa.

B-kvk-nf B-kvk-nf héraðsdómari kveður upp dóm þennan.

DÓMSORÐ:

Ákærði, B-kk-nf M-kk-nf Ó-kk-nf, sæti fangelsi í 34 mánuði.

Ákærði greiði málsvarnarþóknun skipaðs verjanda síns, G-kk-ef J-kk-ef E-kk-ef lögmanns, 241.056 krónur.

B-kvk-nf B-kvk-nf